Liedjie Musiekstroomdiens Privaatheidsbeleid
PRIVAATHEIDSBELEID VIR LIEDJIE.COM (BESTUUR DEUR NICHESTREEM (EDMS) BPK)
U privaatheid is belangrik vir NicheStreem (Edms) Bpk (Registrasienommer 2013/126152/07), na verwys as “ons” in hierdie privaatheidsbeleid (“hierdie beleid”). Ons is verbind tot besigheidspraktyke wat voldoen aan alle relevante wetgewing wat, vir die doel van hierdie beleid, insluit die Wet op die Beskerming van Persoonlike Inligting no. 4 van 2013 (“POPI”) en die Wet op Elektroniese Kommunikasies en Transaksies no. 25 van 2002 (“ECTA”).
Hierdie beleid verduidelik en bepaal hoe ons die inligting mag gebruik wat u verskaf of wat ons oor u versamel wanneer u van ons dienste of webtuiste gebruik maak, ‘n ooreenkoms(te) met ons sluit (of aansoek doen), en wanneer u instem om u tot hierdie beleid te verbind.
“Persoonlike inligting” (of in hierdie beleid bloot na verwys as “inligting”) sluit in enige “persoonlike inligting” soos in POPI gedefinieer.
Enige verwysing in hierdie beleid na “webtuiste” verwys ook na ons mobiele platform (“app”).
Ons mag hierdie beleid van tyd tot tyd wysig, in lyn met veranderings vereis deur wetgewing of ons interne bedryfsvereistes. Die weergawe soos op die webtuiste vertoon op die tydstip wat u met ons skakel, sal van toepassing wees, en u moet dus hierdie beleid nagaan elke keer wanneer u ons webtuiste besoek.
Indien u enige vrae oor hierdie beleid het of nie daarmee saamstem nie, kontak ons asseblief direk by info@nichestreem.com.
Ons is daartoe verbind om toepaslike tegniese en ander sekuriteitsmaatreëls te implementeer om die integriteit en vertroulikheid van u inligting te beskerm.
Ons beskerm en bestuur inligting wat ons van u het deur elektroniese en rekenaar-sekuriteitsmaatreëls te gebruik soos brandmure, data-enkripsie, asook fisiese en elektroniese toegangsbeheer tot ons geboue.
Ons magtig slegs toegang tot inligting aan werknemers wat dit benodig om hul toegewese verantwoordelikhede na te kom.
Wanneer u die webtuiste gebruik, mag ons vir u ‘n toegangsnommer, gebruikersnaam en/of persoonlike identifikasienommer (“PIN”) gee. U is verantwoordelik daarvoor om die geheimhouding en vertroulikheid van u gebruikersnaam, toegangsnommer, wagwoord en/of PIN te bewaar.
3.VERSAMELING VAN U INLIGTING
3.1 Metodes van versameling
Ons versamel inligting oor u soos volg:
Deur u interaksie met ons webtuiste, insluitend aansoekvorms;
Deur u kommunikasie met ons;
Vanuit eksterne bronne, bv. sosiale media-dienste soos Facebook, Twitter, ens., indien u ons toestemming gegee het om inligting uit sodanige bronne te verkry; en
Ander derdepartye wat verband hou met ons werksaamhede of binne ons besigheidstruktuur.
Ons mag ook rekord hou van oproepe soos vereis deur wetgewing, of vir gehaltekontrole, personeelopleiding of vir die doeleindes van u verhouding met ons.
Wanneer u ons webtuiste gebruik, ontvang en laai u outomaties inligting op ons dienslogs van u (deur)blaaier af, en van tyd tot tyd mag dit u geografiese ligging, IP-adres, cookie-inligting en die bladsy wat u versoek het, insluit. Dit is alles statistiese data oor deurblaai-aksies en -patrone, en mag ook inligting insluit oor u algemene internetverbruik deur ‘n cookie-lêer wat op die hardeskyf van u rekenaar gestoor is, te gebruik. Cookies stel ons in staat om ons diens aan u te verbeter, ons gehoor se grootte en verbruikspatrone te beraam, inligting oor u voorkeure te bewaar en u te herken wanneer u na ons webtuiste terugkeer.
U kan u web-blaaier instel om cookies te weier, maar as u dit doen, mag u dalk nie in staat wees om volle gebruik van ons webtuiste te geniet of voordeel te trek uit sekere promosies wat ons van tyd tot tyd aanbied nie. Let asseblief daarop dat derdepartye wat op ons webtuiste adverteer ook cookies mag gebruik, maar ons het nie toegang tot of beheer daaroor nie, en kan dus nie verantwoordelikheid daarvoor aanvaar nie.
4. GEBRUIK VAN U INLIGTING
4.1 Inligting wat ons bewaar
Ons bewaar en gebruik gewoonlik die volgende inligting (afhangende van die rede waarom ons die inligting versamel het): U-
voornaam en van;
ouderdom en geslag;
IP-adres of cookie-inligting; en
enige ander inligting wat ons redelikerwys benodig om ons pligte na te kom, bv bemarking aan u, enige ooreenkoms wat ons met u mag hê, bestuur van u rekening, of ander besigheidsverpligtinge, bv in terme van wetgewing.
Derdepartye, wat in eie reg verantwoordelike partye mag wees in terme van POPI, soos betalingspoorte, mag u betalingsbesonderhede via ons webtuiste aflaai ten einde seker te maak dat u saketransaksies met ons beveilig word. Hierdie besonderhede sal slegs deur sodanige betalingspoorte gestoor word, en nie deur ons nie.
4.2 Inligting oor kinders en spesiale persoonlike inligting
Ons verwys na klousule 12 van die Bepalings vir Gebruik vir die Gebruik van Liedjie.com, in terme waarvan u waarborg dat u 18 jaar of ouer is.
Ons sal inligting oor kinders slegs prosesseer met die toestemming van ‘n bevoegde persoon (soos ‘n ouer of voog), of indien vereis om ‘n reg of regplig te bepaal, uit te oefen of te verdedig, of indien andersins regtens toegelaat om dit te prosesseer.
Ons is nie van plan om enige “spesiale persoonlike inligting” oor u te prosesseer nie, bv. politieke, godsdienstige of gesondheidsverwante inligting (soos in POPI uiteengesit), behalwe as ons onder ‘n regsplig is om dit te doen, u toestemming daartoe ontvang, of andersins regtens toegelaat word om dit te prosesseer.
4.3 Inligting wat ons deel
Ons sal u inligting vertroulik hanteer en dit slegs met ander deel vir die doeleindes soos in hierdie beleid uiteengesit, of indien u andersins daartoe ingestem het, of indien ons regtens verplig word of amdersins geregtig is om dit te doen.
Ons het vertrouens-verhoudings met sorgvuldig gekose derdepartye wat dienste namens ons lewer. Al die diensverskaffers is kontraktueel verbind om die veiligheid van u inligting te handhaaf en dit slegs te gebruik indien ons toestemming daartoe verleen het.
Onderhewig aan hierdie beleid mag ons inligting oor u deel met:
ons geaffilieerdes, in welke geval ons van die geaffilieerdes sal vereis om hierdie privaatheidsbeleid te respekteer;
enige firma, organisasie of persoon wat ons help om u betalings in te samel en skulde te verhaal, of om ‘n diens namens ons te verskaf;
enige firma, organisasie of persoon wat ons voorsien van produkte of dienste en/of lewerings van sodanige produkte of dienste, wat redelikerwys toegang tot u inligting benodig;
enige betalingspoort wat ons mag gebruik;
regulerende en regeringsowerhede, ombudsmanne, of ander owerhede, insluitend belastingowerhede, indien hulle ons versoek om dit te doen; en
enige ander derdeparty, indien ons wetlik daartoe verplig of gemagtig word.
4.4 Hoe ons u inligting gebruik
Ons onderneem om u inligting slegs te prosesseer in soverre dit voldoende en relevant is, en nie buitensporig nie, vir die doeleindes soos hieronder uiteengesit:
Ons sal u inligting gebruik om:
ons pligte in terme van enige ooreenkoms of voorgenome ooreenkoms wat ons met u mag hê, na te kom;
u rekening, enige aansoek, ooreenkoms of korrespondensie wat u met ons mag hê, te hanteer en te bestuur;
ons besigheid uit te voer, te monitor en te analiseer;
u per e-pos, SMS, brief, telefoon of op enige ander manier te kontak oor ons produkte en dienste, tensy u ons in kennis stel dat u verkies om nie bemarkingskommunikasie te ontvang nie;
bedrog of geldwassery te identifiseer en te voorkom;
‘n beeld te vorm van u as individu en produkte waarin u mag belangstel te identifiseer, ontwikkel en verbeter;
marknavorsing, besigheids- en statistiese analise uit te voer;
oudits uit te voer;
ander administratiewe en operasionele take uit te voer, insluitend die toetsing van stelsels;
tred te hou met waar u u bevind, sou dit vereis word vir lewering van ons dienste aan u, of indien dit andersins redelikerwys nodig sou word;
enige geld wat u aan ons verskuldig is te verhaal; en
te voldoen aan ons regs- en ander verpligtinge.
U inligting mag ook gebruik word vir ander doeleindes waarvoor u toestemming verleen, of waar ons toegelaat word om dit te doen, of wanneer dit in die openbare belang is om die inligting te verskaf.
U mag op redelike gronde beswaar aanteken teen die prosessering van u inligting, waarna ons onderneem om nie voort te gaan om sodanige inligting te prosesseer nie, behalwe soos regtens toegelaat.
Indien u glo dat ons u inligting onwettig gebruik, mag u ‘n klag indien by die Inligtingsreguleerder.
5. KWALITEIT EN TOEGANG TOT U INLIGTING
Ons wil seker maak dat u inligting akkuraat en op datum is. U mag ons vra om enige inligting wat u dink onakkuraat is, reg te stel of te verwyder deur vir ons ‘n e-pos te stuur na info@nichestreem.com.
U het die reg om ons te versoek om inligting wat ons van u het, aan u te openbaar. U moet ons direk kontak of ‘n e-pos stuur aan info@nichestreem.com. Fooie om ‘n kopie van u rekords te verkry, word voorgeskryf in terme van POPI, waarvoor ons u van ‘n kwotasie sal voorsien voordat ons sodanige rekords openbaar maak.
6. BEHOUD VAN INLIGTING
Aangesien ons dienste vir “proef”-periodes aan gebruikers toeganklik gemaak word, moet ons bepaalde inligting onbepaald terughou, ten einde “proef-bedrog” te voorkom. Ons sal egter slegs u inligting behou vir die doeleindes soos uitdruklik in hierdie beleid uiteengesit.
Sou ons u inligting langer hou as wat absoluut nodig is vir die doeleindes van ons ooreenkoms, sal ons u inligting deïdentifiseer, of dit slegs vir statistiese behou.
Terwyl ons u inligting bewaar, sal ons voortgaan om ons te hou by ons nie-openbaarmakingsverpligtinge en sal nie u inligting sonder u toestemming verkoop of deel nie.
Ons sal enige sekuriteitskending aan beide die Reguleerder en die individue of maatskappy wat betrokke is, rapporteer. Indien u vermoed dat daar skending aangaande u inligting is, stel ons asseblief onmiddellik in kennis deur ‘n e-pos te stuur aan info@nichestreem.com.
Ons is nie verantwoordelik vir, gee geen waarborge, en maak geen voorstellings met betrekking tot die privaatheidsbeleid of -praktyke van enige derdeparty-webtuistes nie.
9. VLOEI VAN INLIGTING OOR LANDSGRENSE
Ons sal u inligting slegs oordra na ander lande ten einde ons in staat te stel om dienste soos met u ooreengekom, uit te voer, bv aanmeldings-funksionaliteit deur sosiale media dienste.
Sodanige inligting sal slegs oorgedra word aan persone of entiteite wat onderhewig is aan wette, bindende korporatiewe reëls of ooreenkomste, en wat ‘n voldoende vlak van beskerming van persoonlike inligting handhaaf wat die beginsels vir die prosessering van inligting hanhaaf wat soortgelyk is aan dié soos deur POPI uiteengesit.